| Colpoda |
| --- |
| Un *Colpoda* grande típico a 400 aumentos. |
| Clasificación científica |
| 

|  |  |
| --- | --- |
| Dominio: | Eukarya |
| Reino: | Chromalveolata |
| Superfilo: | Alveolata |
| Filo: | Ciliophora |
| Clase: | Colpodea |
| Orde: | Colpodida |
| Familia: | Colpodidae |
| Xénero: | ***Colpoda*** |

 |
| Especies |
| ver texto |

Medidas dun *Colpoda* grande en micrómetros.
***Colpoda*** é un xénero de protozoos ciliados da clase Colpodea. Os *Colpoda* teñen forma de ril e son fortemente convexos por un lado e cóncavos polo outro. Aínda que son menos coñecidos que os paramecios, os *Colpoda* son xeralmente os primeiros protozoos que aparecen nas infusións de palla
, especialmente cando a mostra non procede dunha fonte madura existente de auga encorada. Cultívanse con grande facilidade: simplemente abonda meter herbas con sucidade nunha xerra de auga sen cloro.

Hábitat
-------

Imaxe máis detallada de *Colpoda* de varios tamaños a 400X.
Os *Colpoda* encóntranse a miúdo no solo húmido e debido á súa capacidade de formar rapidamente un quiste protector, atópanse frecuentemente en mostras desecadas de solos e vexetación e en pozas naturais temporais de auga como as que se forman en ocos de árbores.
Tamén se encontran nos intestinos de varios animais, e pode ser cultivado a partir das súas feces, aínda que non está claro que sexan patoxénicos. De feito, crese que na maioría dos casos os animais inxeriron accidentalmente quistes de *Colpoda* incrustados en plantas ou presentes no solo e os quistes simplemente pasan polo tracto dixestivo intactos sen causar dano. Este pode ser un importante medio de distribución que limita a localización das poboacións de *Colpoda*, que ademais pode levar a unha especiación.

***Colpoda cucullus*** atopouse vivindo na superficie de plantas e parece ser a especie dominante alí. Atopáronse varias especies de *Colpoda* na planta *Sarracenia*, malia os encimas dixestivos que solta esta planta carnívora nas súas follas con forma de vaso cheas de auga.

*Colpoda* tamén tende a encontrarse en abundancia onde a cantidade de bacterias está aumentada, o que ofrece unha fonte de alimento enriquecida. En granxas de polos por exemplo, os protozoos, incluíndo as especies de *Colpoda*, atopados varían moito dunha localización a outra, o que suxire que estas especies representan poboacións propias do solo e auga locais que migraron a un novo hábitat.

Ademais de habitar nunha ampla variedade de microclimas, os *Colpoda* poden encontrarse case en todas partes do mundo onde haxa augas encoradas ou solos húmidos, mesmo onde estas condicións son só efémeras. ***Colpoda brasiliensis*** por exemplo foi descuberto nas chairas inundables brasileiras en 2003. Ás veces aparecen en ambientes máis secos; por exemplo, ***Colpoda irregularis*** atopouse na rexión desértica alta do sueste de Idaho, EUA, e ***Colpoda aspera*** no Antártico. Tamén se encontrou no Ártico onde as temperaturas máis cálidas do verán dan lugar a unha maior densidade e diversidade de especies.

Non só está estendido por todo o mundo o xénero, senón que determinadas especies teñen tamén unha distribución case global. Porén, non se atopan normalmente en ambientes mariños, pero hai moitos modos en que poden viaxar dun continente a outro. Por exemplo, os quistes poden quedar aloxados na plumaxe de aves migratorias, que se poden desprazar centos ou miles de quilómetros. Ademais, como os quistes son tan pequenos e lixeiros, poden ser transportados polas correntes de aire ás capas superiores da atmosfera, e despois acaban caendo noutro continente.

Reprodución
-----------

Conxugación de *Colpoda*.
*Colpoda* normalmente divídese en estado de quiste, do cal emerxen de dous a oito individuos, máis comunmente catro. Isto orixina individuos xeneticamente iguais. A taxa de reprodución e os factores ambientais que inflúen nela foron moi investigados.

En raras ocasións, viuse que *Colpoda* se dividía formado 4 individuos sen producir unha parede de quiste. Suxeriuse que a reprodución sen formación de quistes era o modo normal de reprodución destes protozoos cando as condicións son óptimas e que a formación de quistes foi unha reacción a vivir en condicións ambientais adversas. Porén, este modo de reprodución sen quistes é raro mesmo en condicións ambientais ideais.

*Colpoda* pode tamén reproducirse por conxugación. Nela interveñen dous individuos que se unen pola fenda oral e intercambian ADN, e divídense máis tarde, redistribuíndo o ADN dos dous individuos para producir proxenie xeneticamente distinta.

Función ecolóxica
-----------------

A maioría das especies de *Colpoda* aliméntanse de bacterias principal ou exclusivamente, de diversas especies, entre as cales está *Moraxella*. Fixéronse varios estudos científicos sobre o efecto de diferentes dietas bacterianas na taxa de reprodución de *Colpoda*. Os *Colpoda* exercen un importante papel ecolóxico no solo.

Ademais do seu papel como predadores de bacterias, os *Colpoda* son á súa vez presas de moitas outras especies, como outros protozoos e pequenos animais como as larvas de mosquitos, outras larvas de insectos, e crustáceos como as pulgas de auga.

Uso polo ser humano
-------------------

Ademais do seu uso en diversos estudos científicos, para *Colpoda* se teñen suxerido diversos usos prácticos. Por exemplo, propúxose o uso de *Colpoda steini* como un medio para avaliar a toxicidade do solo tratado con lodos residuais e como un medio para detectar a contaminación química en xeral, aplicable ao control de ataques terroristas.

Especies
--------

***Colpoda acuta***  

Encóntrase en Europa central, foi descrita nunha publicación de 1977.

***Colpoda aspera***  

Unha especie bastante pequena, de 12-42 micrómetros, que é menos reniforme (forma de ril) que outras especies. Encóntrase no Antártico e Subantártico.

***Colpoda brasiliensis***  

Unha especie pequena descuberta no Brasil, de 18-33 micrómetros, singular pola súa envoltura mineral que actúa como unha defensa pasiva contra os predadores.

***Colpoda californica***

***Colpoda cavicola***

***Colpoda cucullus***  

Unha especie moi estendida, que é o protozoo dominante sobre a superficie das plantas.

***Colpoda discoidea***

***Colpoda duodenaria***  

Unha especie de tamaño medio a pequeno, descrita por Charles Vincent Taylor e Waldo Furgason  e amplamente estudada polos efectos exercidos por diversas substancias químicas no seu proceso de enquistamento.

***Colpoda ecaudata***

***Colpoda elliotti***   

Unha especie pequena de 15-28 micrómetros, que se cultivou a partir de deposicións de cervo.

***Colpoda eurystoma***

***Colpoda fastigata***

***Colpoda formisanoi***

***Colpoda fragilis*** 

***Colpoda henneguyi***  

Unha especie amplamente distribuída de tamaño medio a grande, de 30-80 micrómetros, que ten o hábito de permanecer sen moverse durante longos períodos de tempo, polo que é fácil fotografala viva.

***Colpoda inflata***  

Posiblemente unha das especies do xénero máis coñecida e común, que ten un modo de moverse irregular no cal da sacudidas xirando en círculos pechados, o que a fai difícil de fotografar viva.

***Colpoda irregularis***  

Esta especie ten un saco post-oral prominente e foi cultivada a partir de mostras de brións de codia do solo procedente de rochas de zonas onde medran as artemisas do deserto en Idaho, EUA.

***Colpoda lucida***

***Colpoda magna***  

Unha especie grande, de 120-400 micrómetros de longo. Parece escura a baixos aumentos debido ás estruturas escuras que ten preto do seu vacúolo contráctil. A miúdo está ateigada de vacúolos dixestivos.

***Colpoda maupasi***  

Antes pensábase que era unha variedade de ***Colpoda steini***, pero despois foi recoñecida como especie separada. Clasicamente críase que producía só quistes reprodutores que contiñan 8 células fillas. Porén, unha cepa, a cepa Bensonhurst, tamén producía quises reprodutores que conteñen 4 células fillas.

***Colpoda ovinucleata***

***Colpoda patella***

***Colpoda penardi***

***Colpoda praestans***

***Colpoda quinquecirrata***

***Colpoda reniformis***

***Colpoda rotunda***

***Colpoda simulans***  

Un *Colpoda* de medio tamaño coa forma clásica reniforme á que parece que lle acaban de comer un cacho.

***Colpoda spiralis***  

Unha especie pouco usual cunha longa parte colgante que sobresae que lle dá unha aparencia de caracol. Encontrouse primeiro en Arizona  e desde entón tamén en Novo México e Nevada, e unha posible detección no norte de California.

***Colpoda steini***  

Unha especie amplamente distribuída de tamaño pequeno a medio, de 14-60 micrómetros, xeralmente de vida libre pero que pode ser parasita de lesmas de terra.

***Colpoda tripartita***

***Colpoda variabili***

Vídeos
------

**Clicar as imaxes para velas en grande (recargar con F5 despois)**

* Ducias de *Colpoda* de varios tamaños de polo menos tres especies, xunto con outros ciliados, a 100X.
* *Colpoda* grandes entre outros pequenos e outros ciliados, a 100X.
* Vídeo detallado de *Colpoda* en repouso, a 400X.
* Outra visión de *Colpoda* en repouso, mostrando os seus tamaños relativos, a 400X.
* Un *Colpoda* inusual, posiblemente *Colpoda spiralis*, a 400X.
* Posiblemente *Colpoda spiralis*.
* Varias *Colpoda*, pegadas a residuos, a 100X
* *Colpoda* activos que parece que acosan a un *Colpoda* en repouso, a 400X.

Notas
-----

1. ↑  Enciclopedy of Life - Colpodea
2. ↑  Illustrated story of colpoda excysting
3. 1 2  "Colpoda descriptions". Arquivado dende o orixinal o 23 de xaneiro de 2013. Consultado o 13 de xuño de 2014.
4. ↑  Journal of Eukaryotic Microbiology
Volume 14 Issue 2, Pages 344 - 348 The Structure of Colpoda elliotti
5. ↑  Hegner, R. W. (1926-03). "THE PROTOZOA OF THE PITCHER PLANT SARRACENIA PURPUREA". *The Biological Bulletin* (en inglés) **50** (3): 271–276. ISSN 0006-3185. doi:10.2307/1536674.
6. ↑  American Society for Microbiology Arquivado 28 de maio de 2020 en Wayback Machine. Diversity and Habitat Specificity of Free-Living Protozoa in Commercial Poultry Houses Applied and Environmental Microbiology, March 2009, p. 1417-1426, Vol. 75, No. 50099-2240/09/$08.00+0 doi 10.1128/AEM.02346-08
7. ↑  European Journal of Protistology
Volume 39, Issue 2, 2003, Pages 199-212 doi 10.1078/0932-4739-00909
8. ↑  "antarctica.ac.uk" (PDF). Arquivado dende o orixinal (PDF) o 18 de maio de 2013. Consultado o 13 de xuño de 2014.
9. ↑  Bland J. Finlay, Genoveva F. Esteban, Ken J. Clarke, José L. Olmo. Biodiversity of Terrestrial Protozoa Appears Homogeneous across Local and Global Spatial Scales. doi 10.1078/1434-4610-00073
10. ↑  Springer The ciliated protozoa: characterization, classification, and guide to the Literature By Denis H. Lynn
11. ↑  pubmed central The Rate of Reproduction in Artificial Culture of Colpidium colpoda. Part III
Donald Ward Cutler and Lettice May Crump Biochem J. 1924; 18(5): 905–912
12. ↑  # Growth Studies on Ciliates. III. Experimental Alteration of the Method of Reproduction in Colpoda C. A. Stuart, G. W. Kidder and A. M. Griffin Physiological Zoology, Vol. 12, No. 4 (Oct. 1939), pp. 348-362
13. ↑  The Ciliated Protozoa, 3 Characterization, Classification, and Guide to the Literature Denis H. Lynn 978-1-4020-8238-2 Chapter 12 page 243
14. ↑  google books Modern soil microbiology
 By Jan D. Elsas, Jack T. Trevors, Elizabeth M. H. Wellington
15. ↑  doi [0880:IBIFWS2.0.CO;2 10.1890/0012-9658(1998)079[0880:IBIFWS]2.0.CO;2] D. Liane Cochran-Stafira, Carl N. von Ende (1998) Integrating bacteria into food webs: Studies with Sarracenia purpurea inquilines. Ecology: Vol. 79, No. 3, pp. 880-898.
16. ↑  The Ciliated Protozoa Characterization, Classification, and Guide to the Literature Lynn, Denis H. 3rd ed. ISBN 978-1-4020-8238-2 Page 246
17. ↑  Use of colpoda steinii to bioassay the toxicity and bioavailability of heavy metals in a long term sewage sludge treated soil. Campbell, C.D. Warren, A. Cameron, C.M. and Hope, S.J. (1995) British Section of the Society of Protistologists, Annual Meeting, Liverpool, 27th-29th March, 1995.
18. ↑  Pozdnyakova, L.I.; et al. (2006). Dishovsky, Christophor; Pivovarov, Alexander; Benschop, Hendrik, eds. *Biological method for the water, food, fodders and environment toxic chemical materials contamination indication* (en inglés) **1**. Dordrecht: Kluwer Academic Publishers. pp. 225–230. ISBN 978-1-4020-4168-6. doi:10.1007/1-4020-4170-5\_26. (require subscrición (?)).
19. ↑  Ulrich Buitkamp; Uber die Ciliatenfauna zweier mitteleuropaischer Bodenstandorte (Protozoa; Ciliata). Decheniana (Bonn) 130:114-126, 1977
20. ↑  Biodiversity - SCAR EBA program Taxon Profile
21. ↑  Petz, W.; Foissner, W. (1997) Morphology and infraciliature of some soil ciliates (Protozoa, Ciliophora) from continental Antarctica, with notes on the morphogenesis of Sterkiella histriomuscorum Polar Record 33, Issue 187 307-326pp.
22. ↑  "Colpoda aspera - Encyclopedia of Life". *eol.org*. Consultado o 2019-12-30.
23. ↑  Pseudomaryna australiensis nov. gen. nov. spec. and Colpoda brasiliensis nov. spec. two new colpodids (Ciliophora, Colpodea) with a mineral envelope
24. ↑   Population Dynamics of Soil and Vegetation Protozoa American Zoologist 1973 13(1):171-176; doi 10.1093/icb/13.1.171
25. ↑   Microbial ecology of aerial plant surfaces
 By Mark J. Bailey, A. K. Lilley, T. M. Timms-Wilson páxina 12
26. ↑  "Biography of Charles Taylor" (PDF). Arquivado dende o orixinal (PDF) o 07 de xuño de 2011. Consultado o 13 de xuño de 2014.
27. ↑  "Effects of porphyrins on encystment and excystment in ciliated protozoan" (PDF). Arquivado dende o orixinal (PDF) o 16 de xullo de 2011. Consultado o 13 de xuño de 2014.
28. ↑  "The Structure of Colpoda elliotti n. sp.". Arquivado dende o orixinal o 05 de xaneiro de 2013. Consultado o 13 de xuño de 2014.
29. ↑  "Encyclopedia of Life". Arquivado dende o orixinal o 22 de decembro de 2009. Consultado o 13 de xuño de 2014.
30. ↑  "Colpoda inflata Stokes, 1885". Arquivado dende o orixinal o 07 de maio de 2011. Consultado o 13 de xuño de 2014.
31. ↑  Bhaskaran K, Nadaraja AV, Balakrishnan MV, Haridas A (March 2008). "Dynamics of sustainable grazing fauna and effect on performance of gas biofilter". *J. Biosci. Bioeng.* **105** (3): 192–7. PMID 18397767. doi:10.1263/jbb.105.192.
32. ↑  "micro\*scope". Arquivado dende o orixinal o 18 de xullo de 2011. Consultado o 13 de xuño de 2014.
33. ↑  "Colpoda magna - Encyclopedia of Life". *eol.org*. Arquivado dende o orixinal o 30 de decembro de 2019. Consultado o 2019-12-30.
34. ↑  Journal of Eukaryotic Microbiology Arquivado 17 de outubro de 2012 en Archive.is Morphology and Life History of Colpoda maupasi, Bensonhurst Strain MORTON PADNOS 1 , SOPHIE JAKOWSKA 1 ROSS F. NIGRELLI 1
 1 Protista Research Laboratory, Brooklyn, New York; College of Mount St. Vincent, New York; New York Aquarium, New York Zoological Society, New York 10.1111/j.1550-7408.1954.tb00805.x
35. ↑  Protist images
36. ↑  Colpoda Spiralis ? found in Northern California
37. ↑  Colpoda steini, a Facultative Parasite of the Land Slug, Agriolimax agrestis Bruce D. Reynolds The Journal of Parasitology, Vol. 22, No. 1 (Feb. 1936), pp. 48-53

|  |  |
| --- | --- |
| Control de autoridades | 
* Wd: Q5149297
* EBID: ID
* MAG: 2779490239

 |

|  |  |
| --- | --- |
| Identificadores taxonómicos | 
* EOL: 61718
* GBIF: 5428603
* iNaturalist: 245713
* IRMNG: 1284112
* ITIS: 46776
* NBN: NHMSYS0020787541
* NCBI: 5979
* WoRMS: 415224

 |

|  |  |
| --- | --- |
| Identificadores | 
* UMLS: C0997820

 |